Република Србија

Аутономна Покрајина Војводина

Општина Врбас

ОПШТИНСКА УПРАВА

Одељење за урбанизам, стамбене послове,

заштиту животне средине и енергетски менаџмент

Одсек за заштиту животне средине и енергетски менаџмент

Број: 501-36/2019-IV/05

Датум: 02.12.2019. године

ВРБАС

**О Б А В Е Ш Т Е Њ Е**

о донетом решењу о потреби процене утицаја на животну средину

Општинска управа Врбас, Одељење за урбанизам, стамбене послове, заштиту животне средине и енергетски менаџмент, Одсек за заштиту животне средине и енергетски менаџмент, обавештава заинтересоване органе, организације и јавност да је за поднет Захтев за одлучивање о потреби процене утицаја на животу средину пројекта – Изградња биогасног постројења снаге 2,4MW са пратећим објектима на локацији у Врбасу, Кулски пут бб, на катастарској парцели број 4006/1 к.о. Врбас-град, који је поднео носилац пројекта “Sunoko” d.o.o. из Новог Сада, Булевар ослобођења бр. 60, донето Решење о потреби процене утицаја на животну средину пројекта, број 501-36/2019-IV/05 од 02.12.2019. године.

Решењем о потреби процене утицаја на животну средину пројекта, донета је одлука којом је утврђено, да је за предметни пројекат потребна процена утицаја на животну средину и израда студије. Истим Решењем је прописан обим и садржај предметне студије.

Увид у донето решење се може извршити у просторијама овог Одељења, Маршала Тита 89, спрат 3, канцеларија број 1, у периоду од 15 дана од дана објављивања, сваког радног дана у временском периоду од 10-13 часова или преузети са <https://urbanizam.vrbas.net/zastita-zivotne-sredine/info-zzs/procena-uticaja-zs> .

Ово Обавештење се објављује на основу члана 10, став 7. Закона о процени утицаја на животну средину („Службени гласник Републике Србије“, број 135/2004 и 36/2009).